En virksomheds værdikæde er alle de værdiskabende aktiviteter, der udføres for at indkøbe råvarer, designe, producere, markedsføre, levere og servicere virksomhedens produkt. Tilsammen skaber disse produktets værdi for kunden. Værdikæden består som regel af 9 forskellige aktiviteter, primære- og støtteaktiviteter, men i nogle tilfælde kan det være hensigtsmæssigt kun at fokusere på primæraktiviteterne (Den Forenklede Værdikæde).